**Grīda seguma pārbūve uzgaidāmajā zālē un tualetē dzelzceļa stacijas ēkā “Zilupe”, Stacijas ielā 2, Zilupē, Ludzas novadā**

DARBA UZDEVUMS

1. **Ievads:**

 VAS “Latvijas dzelzceļš”, turpmāk - LDz vai Pasūtītājs, publiskās lietošanas dzelzceļa infrastruktūras zemes nodalījuma joslā, atrodas dzelzceļa stacijas “Zilupe” ēka Stacijas ielā 2, Zilupē, Ludzas novadā, kadastra apzīmējums 6817 001 0180 001, turpmāk – Ēka. Ēka pieder LDz. Ēkas uzgaidāmajā zālē un tualetē esošie grīda segumi - keramiskās flīzes ir neapmierinošā tehniskā stāvoklī. Flīzes saplaisājušas un apdraud gan pasažieru, gan LDz darbinieku veselību. Lai novērstu iespējamos riskus, nepieciešams veikt esošā grīdas seguma pārbūvi.

1. **Mērķis:**

 Veikt grīdas seguma pārbūvi dzelzceļa stacijas “Zilupe” ēkā Stacijas ielā 2, Zilupē, Ludzas novadā, uzgaidāmajā zālē un tualetē, lai nodrošinātu iepriekšminēto telpu drošu ekspluatāciju.

1. **Uzdevums būvdarbu veikšanai:**

 **Darba uzdevuma ietvaros plānoto darbu apjomus skatīt “Plānoto būvdarbu apjomi** **grīdas seguma pārbūvei dzelzceļa stacijas “Zilupe” ēkā Stacijas ielā 2, Zilupē, Ludzas novadā, uzgaidāmajā zālē un tualetē” sarakstā pielikumā.**

1. Remonta laikā nodrošināt kārtību darba vietās. Pēc darbu pabeigšanas uzkopt darba vietas;
2. Remontdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvus un tehniskos noteikumus.
3. **Īpaši noteikumi:**
	1. Pretendentam, kurš veiks remontdarbus, turpmāk – Izpildītājs, ir jābūt reģistrētam Būvkomersantu reģistrā;
	2. Izpildītājam jābūt vispārējās civiltiesiskās atbildības apdrošināšanas polisei;
	3. Visiem pielietotajiem materiāliem jābūt ekspluatācijas īpašību deklarācijas atbilstoši ES regulas Nr. 305/2011 prasībām. Ekspluatācijas īpašību deklarācijā būvizstrādājumu raksturlielumu atbilstību un citas prasības jābūt norādītiem atbilstoši aktuāliem LVS EN standartiem, Latvijas valsts standartiem un normatīvajiem aktiem;
	4. Finanšu piedāvājumu, izmaksas aprēķinu - tāmi sagatavot atbilstoši Latvijas būvnormatīva LBN 501 – 17 “Būvizmaksu noteikšanas kārtība” prasībām;
	5. Izpildītājam pēc Darbu pieņemšanas – nodošanas akta parakstīšanas 3 (trīs) darba dienu laikā ir pienākums iesniegt Pasūtītājam garantijas perioda garantijas polisi uz 2 (diviem) gadiem 10 (desmit) procentu apmērā no Līguma summas, norādot Pasūtītāju kā apdrošināto personu. Gadījumā, ja garantijas perioda garantijas polise nav iesniegta Līgumā noteiktajā laikā, Pasūtītājam ir tiesības neapmaksāt Izpildītājam Līguma atlikušo summu par izpildītajiem un pieņemtajiem Darbiem līdz brīdim, kamēr Izpildītājs iesniedz Pasūtītājam garantijas perioda garantijas polisi;
	6. Izpildītājam ir jāapņemas 10 (desmit) darba dienu laikā no Līguma spēkā stāšanās brīža veikt Līguma nodrošinājuma iemaksu 10 (desmit) procentu apmērā no Līguma summas;
	7. Izpildītājam ir atbildīgs par trešajām personām un Pasūtītājam nodarītajiem zaudējumiem, kas radušies tā darbības vai bezdarbības rezultātā Darbu izpildes laikā. Būvuzņēmējs atlīdzina visus nodarītos zaudējumus Pasūtītājam (viens simts) procentu apmērā;
	8. Objekta apskate vēlama un tiek nodrošināta pēc iepriekšēja pieraksta, obligāti iepriekš sazinoties ar LDz, Nekustamā īpašuma pārvaldes Tehniskās uzturēšanas un attīstības daļas galveno būvinženieri, t. 29907116, rasita.latkovska@ldz.lv trīs dienas iepriekš;
	9. Pieslēgšanu tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas. Ja Izpildītājam ir nepieciešams pieslēgties pie Pasūtītāja tehniskajām komunikācijām, Izpildītajam par to jāinformē Pasūtītāju, par to nosūtot informāciju uz e-pastu uzzinas@ldz.lv. Pēc būvdarbu pabeigšanas Būvuzņēmējs apmaksā rēķinus par izmantotajiem resursiem.
4. **Rezultāts:**

 Paveikta grīdas seguma pārbūve dzelzceļa stacijas “Zilupe” ēkā Stacijas ielā 2, Zilupē, Ludzas novadā, uzgaidāmajā zālē un tualetē, nodrošināta iepriekšminēto telpu droša ekspluatācija.

1. **Laiks un resursi**

6.1. Darbs šī darba uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

**6.2. Remonta darbu izpildes termiņš: 40 (četrdesmit) kalendāra dienas no līguma noslēgšanas .**